paragraph_text: Standard su javno razvijale različite organizacije, javno je dostupan i može se implementirati bez ikakovih ograničenja. Namjena OpenDocument formata je pružiti otvorenu alternativu vlasničkim formatima dokumenta uključujući popularne DOC, XLS i PPT formate kojima se služe Microsoft Officea, kao i Microsoft Office Open XML formata (ovaj posljednji zahtjeva razne licencije prije nego što ga konkurencija može upotrebljavati). Organizacije i pojedinci koji pohranjuju svoje podatke u otvorenim formatima kao što je OpenDocument potpuno uklanjaju rizik zaključavanja (tzv. Vendor lock-in) na jednog proizvođača softvera, ostavljajući im izbor zamjene softvera ako njihov postojeći proizvođač propadne, podigne svoje cijene, promijeni svoj softver ili promijeni licenciju u neodgovarajuću.